Document ID: 32009R1154

32009R1154
L 313/52
SLUŽBENI LIST EUROPSKE UNIJE
27.11.2009.
UREDBA KOMISIJE (EZ) br. 1154/2009
od 27. studenoga 2009.
o izmjeni Uredbe Vijeća (EZ) br. 747/2001 u pogledu carinskih kvota Zajednice za određene poljoprivredne i prerađene poljoprivredne proizvode podrijetlom iz Izraela
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 747/2001 od 9. travnja 2001. o predviđanju upravljanja carinskim kvotama Zajednice i referentnim količinama za proizvode koji na temelju sporazuma s određenim mediteranskim državama imaju pravo na povlašteni tretman i o stavljanju izvan snage Uredbe (EZ) br. 1981/94 i Uredbe (EZ) 934/95 (1), a posebno njezin članak 5. stavak 1. točku (b),
budući da:
(1)
U 2008. sklopljen je Sporazum u obliku razmjene pisama između Europske zajednice i Države Izrael o uzajamnim mjerama liberalizacije za poljoprivredne proizvode, prerađene poljoprivredne proizvode te ribu i proizvode ribarstva, o zamjeni protokola 1. i 2. i njihovih priloga te o izmjeni Euro-mediteranskog sporazuma o pridruživanju između Europskih zajednica i njihovih država članica, s jedne strane, i Države Izrael, s druge strane, dalje u tekstu „Sporazum”, koji je odobren Odlukom Vijeća 2009/855/EZ (2).
(2)
Sporazumom su predviđene nove carinske kvote za poljoprivredne i prerađene poljoprivredne proizvode podrijetlom iz Izraela te promjene postojećih carinskih kvota utvrđenih za takve proizvode u Uredbi (EZ) br. 747/2001. Dodatno, njime se više ne predviđaju nikakve carinske povlastice u okviru referentnih količina.
(3)
Za provedbu odredaba o novim carinskim kvotama, promjene postojećih carinskih kvota i okončanje referentnih količina, Uredbu (EZ) br. 747/2001 treba izmijeniti na odgovarajući način.
(4)
Za potrebe izračuna carinskih kvota za prvu godinu primjene, treba osigurati, u skladu sa Sporazumom, da se količine carinskih kvota za koje razdoblje kvote počinje prije datuma stupanja na snagu Sporazuma smanje za udio onog razdoblja koje je proteklo prije tog datuma.
(5)
Budući da Sporazum stupa na snagu 1. siječnja 2010., ova se Uredba treba primjenjivati od tog datuma.
(6)
Mjere predviđene u ovoj Uredbi u skladu su s mišljenjem Odbora za Carinski zakonik,
DONIJELA JE OVU UREDBU:
Članak 1.
Prilog VII. Uredbi (EZ) br. 747/2001 zamjenjuje se tekstom iz Priloga ovoj Uredbi.
Članak 2.
Ova Uredba stupa na snagu trećeg dana od dana objave u Službenom listu Europske unije.
Primjenjuje se od 1. siječnja 2010.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. studenoga 2009.

Labels: 3
18
6